## El conseller d’Emergències i Interior trasllada al president i als membres del Consell les últimes novetats del temporal de pluges en la Comunitat Valenciana

*** El president de la Generalitat ha mantingut una reunió telemàtica amb el titular d’Emergències i Interior i els membres del Consell, en la qual també han participat el president de la Diputació d’Alacant, l’alcalde d’Alacant, i el director general de Coordinació dels Servicis de Prevenció, Extinció d’Incendis i Salvament de la Comunitat Valenciana**

**Alacant.**

El president de la Generalitat, Carlos Mazón, ha mantingut des de les 11:00 hores una reunió telemàtica amb el conseller d’Emergències i Interior, Juan Carlos Valderrama, i la resta de consellers amb l’objectiu d’analitzar la situació provocada pel temporal de pluges que afecta la Comunitat Valenciana (avís de nivell roig per pluges en el litoral sud d’Alacant i alerta per pluges nivell taronja a l’interior sud i en el litoral de València i litoral nord d’Alacant).

La reunió s’ha celebrat en la seu de Presidència a Alacant, des d’a on el president s’ha mantingut en contacte permanent amb els alcaldes de les localitats que es poden vore afectades per l’episodi de fortes pluges. A la reunió amb el president han assistit també el president de la Diputació d’Alacant, Toni Pérez, l’alcalde d’Alacant, Luis Barcala, i el director general de Coordinació dels Servicis de Prevenció, Extinció d’Incendis i Salvament de la Comunitat Valenciana, Alberto Martín.

El conseller Valderrama ha traslladat al president de la Generalitat i membres del Consell els resultats, les mesures preses i les previsions per a les pròximes hores que s’han tractat en la reunió de coordinació davant l’episodi de pluges celebrada en el Centre de Coordinació d’Emergències de l’Eliana (València).

Després de la reunió, el president s’ha desplaçat al Lloc de Comandament Avançat d’Orihuela i el Baix Segura.

Fecha: 10/10/2025